Vstup do zabezpečenej lokality

Táto lokalita je zabezpečená platným certifikátom.

Tento certifikát je prehlásením zaručujúcim bezpečnosť tejto lokality WWW. Certifikát obsahuje údaj o autenticite jednotlivých lokalít WWW.  Tým sa uistíte, že žiadna iná lokalita nepoužije identitu tej pôvodnej.

Po vstupe do zabezpečenej lokality WWW program Internet Explorer zobrazí toto dialógové okno, aby vás upozornil, že vstupujete do zabezpečenej lokality WWW, a ikonu so zámkom na stavovom paneli zobrazí v zamknutej pozícii.  Po odchode zo zabezpečenej lokality WWW program Internet Explorer zobrazí iné dialógové okno, aby vás upozornil, že sa už v zabezpečenej lokalite WWW nenachádzate, a ikonu so zámkom na stavovom paneli zobrazí v odomknutej pozícii.

Ak chcete zobraziť certifikát pre túto lokalitu WWW, kliknite v tomto dialógovom okne na tlačidlo Zobraziť certifikáty.

Ak chcete toto dialógové okno zobraziť vždy po vstupe do zabezpečenej lokality WWW, presvedčte sa, že políčko Nabudúce toto upozornenie nezobrazovať.


Vstup do zabezpečenej lokality s neplatným certifikátom

Certifikát pre túto lokalitu nie je platný.

Certifikát obsahuje údaj o pravosti a bezpečnosti jednotlivých lokalít WWW. Tým sa uistíte, že žiadna iná lokalita nepoužije identitu tej pôvodnej. Certifikáty sú datované podľa dňa svojho vzniku. Keď sa pokúsite pripojiť do zabezpečenej lokality WWW, program Internet Explorer overí údaje obsiahnuté v certifikáte a skutočnosť, či nedošlo k uplynutiu stanoveného dátumu platnosti. Ak údaje nie sú aktuálne a platné, program môže zobraziť upozornenie.

Ak chcete zobraziť podrobnosti o certifikáte, kliknite v tomto dialógovom okne na tlačidlo Zobraziť certifikát.

Po vstupe do zabezpečenej lokality WWW program Internet Explorer zobrazí ikonu so zámkom na stavovom paneli v zamknutej pozícii. Po odchode zo zabezpečenej lokality WWW program Internet Explorer zobrazí ďalšie dialógové okno, aby vás upozornil, že sa už v zabezpečenej lokalite WWW nenachádzate, a ikonu so zámkom na stavovom paneli zobrazí v odomknutej pozícii.


Preberanie súborov

Niektoré súbory môžu obsahovať vírusy alebo inak poškodzovať váč počítač.

Ak by ste tento program alebo súbor otvorili v tejto chvíli a následkom toho by ste museli vypnúť počítač či ďalšie programy, je možné, že by ste stratili neuloženú prácu vo všetkých otvorených súboroch.

Ak tento súbor alebo program uložíte na disk, môžete ho spustiť neskôr. Tým by ste získali možnosť prijať pred otvorením súboru či programu nasledovné opatrenia:

•	Skontrolujte súbor pomocou skenera vírusov.

•	Uložte vykonanú prácu a zatvorte ostatné programy.

•	Zrušte pripojenie na sieť Internet a ostatné sieťové pripojenia.

Dodatočne sa zabezpečte začiarknutím políčka Potvrdiť každé otvorenie tohto typu súboru. Ak ste si dostatočne istí, že daný typ súboru alebo programu možno vždy bezpečne otvoriť alebo spustiť priamo zo siete Internet, presvedčte sa, či je začiarknutie tohto políčka zrušené.


Odosielanie a príjem informácií o prehľadávaní

Niektoré lokality WWW vytvárajú v priebehu návštevy v lokalite WWW v počítači súbory na ukladanie informácií o vašej identite a preferenciách. Tieto súbory, často prezývané "cookies”, môžu uskladniť len vami poskytnuté informácie. Inými slovami, po vytvorení takýchto súborov sa vás pred uložením akýchkoľvek osobných údajov (napríklad vášho mena, adresy elektronickej pošty, názvov kont a hesla) program spýta. Do týchto súborov nemožno ukladať osobné údaje ani z nich získavať nové informácie bez vášho súhlasu.

Po vytvorení takéhoto súboru pre lokalitu WWW sa údaje z vášho počítača odošlú do príslušnej lokality, kedykoľvek ju navštívite, takže obsah a možnosti stránok WWW budú vyzerať podľa vášho želania.

Tieto súbory sa zväčša ukladajú do priečinka systému Windows, napríklad C:\Windows\Cookies.  Po nahliadnutí do spomínaného priečinka zistíte, že tieto súbory sú veľmi malé, väčšinou má každý max. 2K. Sami však tieto súbory nemôžete ani zobraziť ani upraviť, keďže údaje nezaznamenávajú ako obyčajný text.

Ak lokality WWW, ktoré vyžadujú odosielanie a príjem spomínaných údajov, navštevujete často a ich ukladaním vo svojom počítači ste si dostatočne istí, presvedčte sa, či je začiarknuté políčko Nabudúce toto upozornenie nezobrazovať.


Preberanie podpísaných programov

Certifikát pre tento program je platný.

Certifikát obsahuje údaje o pravosti jednotlivých softvérových programov. Tým sa uistíte, že žiadny iný program nepoužije identitu toho pôvodného. Certifikáty sú datované podľa dňa svojho vzniku. Keď sa pokúsite prevziať softvér, program Internet Explorer overí údaje obsiahnuté v certifikáte a skutočnosť, či nedošlo k uplynutiu stanoveného dátumu platnosti. Ak údaje nie sú v čase preberania aktuálne a platné, program môže zobraziť upozornenie.

Vydavateľ tohto programu získal od certifikačného úradu pre tento program certifikát, aby bolo možné overiť jeho autenticitu.

Ktorýkoľvek nainštalovaný softvér alebo súčasť môžu váš počítač poškodiť.

Ak chcete zobraziť podrobnosti o softvéri, kliknite v tomto dialógovom okne na podčiarknutý názov programu.  Ak názov programu nie je podčiarknutý, vydavateľ nezabezpečil adresu v sieti WWW možnosťou získať dodatočné informácie.

Ak chcete zobraziť podrobnosti o certifikáte, kliknite v tomto dialógovom okne na podčiarknuté meno vydavateľa.

Na základe získaných informácií o danom softvéri, jeho vydavateľovi a svojom počítači sa musíte rozhodnúť, či budete pokračovať v inštalácii a práci s týmto softvérom. Ak má vydavateľ vašu plnú dôveru, môžete v budúcnosti toto dialógové okno obchádzať, akonáhle sa stretnete so softvérom, ktorého vydavateľ disponuje príslušnými certifikátmi, a automaticky takýto softvér nainštalovať a spustiť.

Ak si však napriek poskytnutým informáciám inštalovaním tohto softvéru nie ste dostatočne istí, kliknite na Nie.


Preberanie podpísaných a neplatných programov

Certifikát pre tento program nie je platný.

Certifikát obsahuje údaje o pravosti jednotlivých softvérových programov. Tým sa uistíte, že žiadny iný program nepoužije identitu toho pôvodného. Certifikáty sú datované podľa dňa svojho vzniku. Keď sa pokúsite prevziať softvér, program Internet Explorer overí údaje obsiahnuté v certifikáte a skutočnosť, či nedošlo k uplynutiu stanoveného dátumu platnosti. Ak údaje nie sú aktuálne a platné, program môže zobraziť upozornenie.

Tento program je zabezpečený certifikátom, ale nemožno ho overiť.

Ktorýkoľvek nainštalovaný softvér alebo súčasť môžu váš počítač poškodiť. Prípadne softvér či súčasť môžu byť nestabilné.

Ak chcete zobraziť podrobnosti o softvéri, kliknite v tomto dialógovom okne na podčiarknutý názov programu.  Ak názov programu nie je podčiarknutý, vydavateľ nezabezpečil adresu v sieti WWW možnosťou získať dodatočné informácie.

Ak chcete zobraziť podrobnosti o certifikáte, kliknite v tomto dialógovom okne na podčiarknuté meno vydavateľa.

Na základe získaných informácií o danom softvéri, jeho vydavateľovi a svojom počítači sa musíte rozhodnúť, či budete pokračovať v inštalácii a práci s týmto softvérom.

Ak si však napriek poskytnutým informáciám inštalovaním tohto softvéru nie ste dostatočne istí, kliknite na Nie.


Podpísaná a neplatná lokalita WWW

Certifikát pre túto lokalitu WWW nie je platný.

Certifikát obsahuje údaje o pravosti jednotlivých softvérových programov. Tým sa uistíte, že žiadny iný program nepoužije identitu toho pôvodného. Certifikáty sú datované podľa dňa svojho vzniku. Keď sa pokúsite prevziať softvér, program Internet Explorer overí údaje obsiahnuté v certifikáte a skutočnosť, či nedošlo k uplynutiu stanoveného dátumu platnosti. Ak údaje nie sú aktuálne a platné, program môže zobraziť upozornenie.

Tento program je zabezpečený certifikátom, ale nemožno ho overiť.

Ktorýkoľvek nainštalovaný softvér alebo súčasť môžu váš počítač poškodiť. Prípadne softvér či súčasť môžu byť nestabilné.

Ak chcete zobraziť dodatočné podrobnosti, kliknite v tomto dialógovom okne na tlačidlo Zobraziť podrobnosti.

Na základe získaných informácií o danej lokalite, jej vydavateľovi a svojom počítači sa musíte rozhodnúť, či do nej naďalej chcete vstúpiť.

Ak si však napriek poskytnutým informáciám inštalovaním tohto softvéru nie ste dostatočne istí, kliknite na Nie.


Preberanie nepodpísaných programov

Tento softvér nie je zabezpečený certifikátom, takže inštalovať a spustiť ho na vašom počítači nebude príliš bezpečné.

Certifikát obsahuje údaje o pravosti jednotlivých softvérových programov. Tým sa uistíte, že žiadny iný program nepoužije identitu toho pôvodného.

Vydavateľ tohto programu nezískal pre tento softvér certifikát od certifikačného úradu, takže jeho autenticitu nie je možné overiť.

Na základe získaných informácií o danom softvéri, jeho vydavateľovi a svojom počítači sa musíte rozhodnúť, či budete pokračovať v inštalácii a práci s týmto softvérom.

Ak si však napriek poskytnutým informáciám inštalovaním tohto softvéru nie ste dostatočne istí, kliknite na Nie.


Preberanie nezabezpečeného obsahu zo zabezpečenej lokality WWW

Zobrazená lokalita WWW je zabezpečená. Na zabezpečenie odoslaných a doručených informácií používa bezpečnostný protokol, napríklad SSL (Secure Sockets Layer) alebo PCT (Private Communications Technology).

Táto stránka WWW však obsahuje položky z iných lokalít WWW, ktroré zabezpečené nie sú.

Na základe získaných informácií o danej lokalite, a svojom počítači sa musíte rozhodnúť, či chcete pokračovať v preberaní nezabezpečených položiek.

Ak si však napriek poskytnutým informáciám inštalovaním tohto softvéru nie ste dostatočne istí, kliknite na Nie.


Vstup zo zabezepečenej do nezabezpečenej lokality WWW

Lokalita WWW, ktorú ste zobrazlili, bola zabezpečená. Na zabezpečenie odoslaných a doručených informácií používa bezpečnostný protokol, napríklad SSL (Secure Sockets Layer) alebo PCT (Private Communications Technology).

Stránka WWW, na ktorú vstupujete, však nie je zabezpečená certifikátom.

Na základe získaných informácií o danej lokalite a svojom počítači sa musíte rozhodnúť, či do nej naďalej chcete vstúpiť.

Ak si však napriek poskytnutým informáciám vstupom do tejto lokality nie ste dostatočne istí, kliknite na Nie.


Odstránenie

Ak chcete položku zo zoznamu odstrániť, najprv kliknite na jej názov a potom kliknite na Odstrániť.


Zoznam dôveryhodných vydavateľov a oprávňovacích agentúr

Tento zoznam riadi, ktorý softvér možno do vášho systému nainštalovať bez toho, aby sa vás vopred spýtal.

Zoznam môže obsahovať individuálnych aj komerčných vydavateľov softvéru. Softvér publikovaný vydavateľom z tohto zoznamu možno inštalovať bez vášho výslovného súhlasu.

V zozname sa môžu objaviť aj oprávňovacie agentúry. Podobne ako notár, oprávňovacia agentúra je organizácia pôsobiaca v oblasti atestácie identity vydavateľov softvéru. Ak je v tomto zozname určitá oprávňovacia agentúra, potom sa každý vydavateľ disponujúci certifikátom od tejto agentúry považuje za dôveryhodného, a povoľuje sa inštalovať vo vašom systéme jeho softvér bez toho, aby sa vás program vopred spýtal.


Dôvera voči všetkým komerčným vydavateľom softvéru

Komerčný vydavateľ softvéru je firmou bona fide v oblasti výroby a predaja počítačového softvéru. Navyše komerční vydavatelia softvéru spĺňajú určité minimálne finančné kritériá, ktoré preverujú ich schopnosť nepretržite podporovať svoj softvér.

Začiarknutie tohto políčka umožní nainštalovať ľubovoľný softvér správne podpísaný ktorýmkoľvek komerčným vydavateľom do vášho systému bez vášho predošlého súhlasu.


Digitálne podpisy

Digitálne podpisy sa podobajú na ručne písané podpisy. Podpísaním dokumentu zaň preberáte zodpovednosť. Digitálne podpisy majú rovnakú funkciu. Najdôveryhodnejšie podpisy sú podložené právne záväzným dokumentom, ktorý potvrdzuje totožnosť tej-ktorej osoby.

Digitálne podpisy sú relatívne nové a nie každý ich používa. Mnoho druhov softvéru však podpisom nedisponuje.


Certifikáty

Certifikát zaručuje platnosť digitálneho podpisu. Certifikáty vydávajú rôzne organizácie. Tieto organizácie sa podobajú na notárstva a certifikáty sa podobajú na pečate, ktoré notári dávajú na dokumenty, čím potvrdzujú totožnosť podpisujúcich.


Popis obsahu

Toto pole by malo popisovať digitálne podpísaný obsah.  Mala by v ňom byť dodržaná jednoduchosť a konzistencia, v jednom riadku.


Získanie ďalších informácií prostredníctvom URL

Toto pole môže byť ktorákoľvek štandardná adresa URL za účelom získať pre adresáta ďalšie informácie o digitálne podpísanom obsahu.   (napríklad: http://www.mojalokalita.sk/mojobsah alebo mailto: ja@mojalokalita.sk)


Adresa servera časových známok

Na tejto adrese servera HTTP URL sa pomocou nástroja Microsoft’s Timestamp Requester vydávajú digitálne časové známky.  V súčasnosti tá najpopulárnejšia patrí Verisigns (http://timestamp.verisign.com/scripts/timstamp.dll).  Ak toto pole zostane prázdne, podpis obsahu stratí platnosť v rovnakom čase ako váš podpisový certifikát.